Ericu950/Stoicheia-meter-silver huggingface dataset:
διὰ γὰρ τοῦτον καὶ οἱ συγγενεῖς καὶ οἱ μηδὲν προσήκοντες μᾶλλον ἀλλήλων ἐπιμελοῦνται .
ἵνα δὲ παύσωμαι λέγων καὶ μηκέτι πλείω χρόνον διατρίβω , σκέψασθ ὡς μεγάλα καὶ δίκαι ἥκω πρὸς ὑμᾶς ἔχων , πρῶτον μὲν φιλίαν πρὸς τοὺς καταλιπόντας τὸν κλῆρον παλαιὰν καὶ πατρικὴν καὶ πάντα τὸν χρόνον διατελέσασαν , ἔπειτ εὐεργεσίας πολλὰς καὶ μεγάλας καὶ περὶ δυστυχοῦντας ἐκείνους γεγενημένας , πρὸς δὲ τούτοις διαθήκας παρ αὐτῶν τῶν ἀντιδίκων ὁμολογουμένας , ἔτι δὲ νόμον ταύταις βοηθοῦντα , ὃς δοκεῖ τοῖς Ἕλλησιν ἅπασι καλῶς κεῖσθαι .
τεκμήριον δὲ μέγιστον 0 ·
περὶ γὰρ ἄλλων πολλῶν διαφερόμενοι περὶ τούτου τ αὐτὰ γιγνώσκουσιν .
δέομαι οὖν ὑμῶν καὶ τούτων μεμνημένους καὶ τῶν ἄλλων τῶν εἰρημένων τὰ δίκαια ψηφίσασθαι , καὶ τοιούτους μοι γενέσθαι δικαστάς , οἵων περ ἂν αὐτοὶ τυχεῖν ἀξιώσαιτε .
ἐν πολλοῖς μέν , ὦ Δημόνικε , πολὺ διεστώσας εὑρήσομεν τάς τε τῶν σπουδαίων γνώμας καὶ τὰς τῶν φαύλων διανοίας ·
πολὺ δὲ μεγίστην διαφορὰν εἰλήφασιν ἐν ταῖς πρὸς ἀλλήλους συνηθείαις ·
οἱ μὲν γὰρ τοὺς φίλους παρόντας μόνον τιμῶσιν , οἱ δὲ καὶ μακρὰν ἀπόντας ἀγαπῶσι ·
καὶ τὰς μὲν τῶν φαύλων συνηθείας ὀλίγος χρόνος διέλυσε , τὰς δὲ τῶν σπουδαίων φιλίας οὐ δ ἂν ὁ πᾶς αἰὼν ἐξαλείψειεν .
ἡγούμενος οὖν πρέπειν τοὺς δόξης ὀρεγομένους καὶ παιδείας ἀντιποιουμένους τῶν σπουδαίων ἀλλὰ μὴ τῶν φαύλων εἶναι μιμητάς , ἀπέσταλκά σοι τόνδε τὸν λόγον δῶρον , τεκμήριον μὲν τῆς πρὸς ὑμᾶς εὐνοίας , σημεῖον δὲ τῆς πρὸς Ἱππόνικον συνηθείας ·
πρέπει γὰρ τοὺς παῖδας , ὥσπερ τῆς οὐσίας , οὕτω καὶ τῆς φιλίας τῆς πατρικῆς κληρονομεῖν .
ὁρῶ δὲ καὶ τὴν τύχην ἡμῖν συλλαμβάνουσαν καὶ τὸν παρόντα καιρὸν συναγωνιζόμενον ·
σὺ μὲν γὰρ παιδείας ἐπιθυμεῖς , ἐγὼ δὲ παιδεύειν ἄλλους ἐπιχειρῶ , καὶ σοὶ μὲν ἀκμὴ φιλοσοφεῖν , ἐγὼ δὲ τοὺς φιλοσοφοῦντας ἐπανορθῶ 0 .
ὅσοι μὲν οὖν πρὸς τοὺς ἑαυτῶν φίλους τοὺς προτρεπτικοὺς λόγους συγγράφουσι , καλὸν μὲν ἔργον ἐπιχειροῦσιν , οὐ μὴν περί γε τὸ κράτιστον τῆς φιλοσοφίας διατρίβουσιν ·
ὅσοι δὲ τοῖς νεωτέροις εἰσηγοῦνται μὴ δι ὧν τὴν δεινότητα τὴν ἐν τοῖς λόγοις ἀσκήσουσιν , ἀλλ ὅπως τὰ τῶν τρόπων ἤθη σπουδαῖοι πεφυκέναι δόξουσι , τοσούτῳ μᾶλλον ἐκείνων τοὺς ἀκούοντας ὠφελοῦσιν , ὅσον οἱ μὲν ἐπὶ λόγον παρακαλοῦσιν , οἱ δὲ τὸν τρόπον αὐτῶν ἐπανορθοῦσι .
διόπερ ἡμεῖς οὐ παράκλησιν εὑρόντες ἀλλὰ παραίνεσιν γράψαντες , μέλλομέν σοι συμβουλεύειν ὧν χρὴ τοὺς νεωτέρους ὀρέγεσθαι καὶ τίνων ἔργων ἀπέχεσθαι καὶ ποίοις τισὶν ἀνθρώποις ὁμιλεῖν καὶ πῶς τὸν ἑαυτῶν βίον οἰκονομεῖν .
ὅσοι γὰρ τοῦ βίου ταύτην τὴν ὁδὸν ἐπορεύθησαν , οὗτοι μόνοι τῆς ἀρετῆς ἐφικέσθαι γνησίως ἠδυνήθησαν , ἧς οὐδὲν κτῆμα σεμνότερον οὐ δὲ βεβαιότερόν ἐστι .
κάλλος μὲν γὰρ ἢ χρόνος ἀνήλωσεν ἢ νόσος ἐμάρανε ·
πλοῦτος δὲ κακίας μᾶλλον ἢ καλοκαγαθίας ὑπηρέτης ἐστίν , ἐξουσίαν μὲν τῇ ῥᾳθυμίᾳ παρασκευάζων , ἐπὶ δὲ τὰς ἡδονὰς τοὺς νέους παρακαλῶν ·
ῥώμη δὲ μετὰ μὲν φρονήσεως ὠφέλησεν , ἄνευ δὲ ταύτης πλείω τοὺς ἔχοντας ἔβλαψε , καὶ τὰ μὲν σώματα τῶν ἀσκούντων ἐκόσμησε , ταῖς δὲ τῆς ψυχῆς ἐπιμελείαις ἐπεσκότησεν .
ἡ δὲ τῆς ἀρετῆς κτῆσις , οἷς ἂν ἀκιβδήλως ταῖς διανοίαις συναυξηθῇ , μόνη μὲν συγγηράσκει , πλούτου δὲ κρείττων , χρησιμωτέρα δὲ εὐγενείας ἐστί , τὰ μὲν τοῖς ἄλλοις ἀδύνατα δυνατὰ καθιστᾶσα , τὰ δὲ τῷ πλήθει φοβερὰ θαρσαλέως ὑπομένουσα , καὶ τὸν μὲν ὄκνον ψόγον , τὸν δὲ πόνον ἔπαινον ἡγουμένη 0 .
ῥᾴδιον δὲ τοῦτο καταμαθεῖν ἐστιν ἔκ τε τῶν Ἡρακλέους ἄθλων καὶ τῶν Θησέως ἔργων , οἷς ἡ τῶν τρόπων ἀρετὴ τηλικοῦτον εὐδοξίας χαρακτῆρα τοῖς ἔργοις ἐπέβαλεν , ὥστε μη δὲ τὸν ἅπαντα χρόνον δύνασθαι λήθην ἐμποιῆσαι τῶν ἐκείνοις πεπραγμένων .
οὐ μὴν ἀλλὰ καὶ τὰς τοῦ πατρὸς προαιρέσεις ἀναμνησθεὶς οἰκεῖον καὶ καλὸν ἕξεις παράδειγμα τῶν ὑπ ἐμοῦ σοι λεγομένων .
οὐ γὰρ ὀλιγωρῶν τῆς ἀρετῆς οὐ δὲ ῥᾳθυμῶν διετέλεσε τὸν βίον , ἀλλὰ τὸ μὲν σῶμα τοῖς πόνοις ἐγύμναζε , τῇ δὲ ψυχῇ τοὺς κινδύνους ὑπέμενεν .
οὐ δὲ τὸν πλοῦτον παρακαίρως ἠγάπα , ἀλλ ἀπέλαυε μὲν τῶν παρόντων ἀγαθῶν ὡς θνητός , ἐπεμελεῖτο δὲ τῶν ὑπαρχόντων ὡς ἀθάνατος 0 .
οὐ δὲ ταπεινῶς διῴκει τὸν αὑτοῦ βίον , ἀλλὰ φιλόκαλος ἦν καὶ μεγαλοπρεπὴς καὶ τοῖς φίλοις κοινός , καὶ μᾶλλον ἐθαύμαζε τοὺς περὶ αὑτὸν σπουδάζοντας ἢ τοὺς γένει προσήκοντας 0 ·
ἡγεῖτο γὰρ εἶναι πρὸς ἑταιρίαν πολλῷ κρείττω φύσιν νόμου καὶ τρόπον γένους καὶ προαίρεσιν ἀνάγκης .
ἐπιλίποι δ ἂν ἡμᾶς ὁ πᾶς χρόνος , εἰ πάσας τὰς ἐκείνου πράξεις καταριθμησαίμεθα .
ἀλλὰ τὸ μὲν ἀκριβὲς αὐτῶν ἐν ἑτέροις καιροῖς δηλώσομεν , δεῖγμα δὲ τῆς Ἱππονίκου φύσεως νῦν ἐξενηνόχαμεν , πρὸς ὃν δεῖ ζῆν σε ὥσπερ πρὸς παράδειγμα , νόμον μὲν τὸν ἐκείνου τρόπον ἡγησάμενον , μιμητὴν δὲ καὶ ζηλωτὴν τῆς πατρῴας ἀρετῆς γιγνόμενον 0 ·
αἰσχρὸν γὰρ τοὺς μὲν γραφεῖς ἀπεικάζειν τὰ καλὰ τῶν ζῴων , τοὺς δὲ παῖδας μὴ μιμεῖσθαι τοὺς σπουδαίους τῶν γονέων 0 .
ἡγοῦ δὲ μηδενὶ τῶν ἀθλητῶν οὕτω προσήκειν ἐπὶ τοὺς ἀνταγωνιστὰς ἀσκεῖν , ὡς σοὶ σκοπεῖν ὅπως ἐφάμιλλος γενήσει τοῖς τοῦ πατρὸς ἐπιτηδεύμασιν .
οὕτω δὲ τὴν γνώμην οὐ δυνατὸν διατεθῆναι τὸν μὴ πολλῶν καὶ καλῶν ἀκουσμάτων πεπληρωμένον 0 ·
τὰ μὲν γὰρ σώματα τοῖς συμμέτροις πόνοις , ἡ δὲ ψυχὴ τοῖς σπουδαίοις λόγοις αὔξεσθαι πέφυκε 0 .
διόπερ ἐγώ σοι πειράσομαι συντόμως ὑποθέσθαι , δι ὧν ἄν μοι δοκεῖς ἐπιτηδευμάτων πλεῖστον πρὸς ἀρετὴν ἐπιδοῦναι καὶ παρὰ τοῖς ἄλλοις ἅπασιν ἀνθρώποις εὐδοκιμῆσαι .
πρῶτον μὲν οὖν εὐσέβει τὰ πρὸς τοὺς θεούς , μὴ μόνον θύων , ἀλλὰ καὶ τοῖς ὅρκοις ἐμμένων ·
ἐκεῖνο μὲν γὰρ τῆς τῶν χρημάτων εὐπορίας σημεῖον , τοῦτο δὲ τῆς τῶν τρόπων καλοκαγαθίας τεκμήριον 0 1 .
τίμα τὸ δαιμόνιον ἀεὶ μέν , μάλιστα δὲ μετὰ τῆς πόλεως ·
οὕτω γὰρ δόξεις ἅμα τε τοῖς θεοῖς θύειν καὶ τοῖς νόμοις ἐμμένειν .
τοιοῦτος γίγνου περὶ τοὺς γονεῖς , οἵους ἂν εὔξαιο περὶ σεαυτὸν γενέσθαι τοὺς σεαυτοῦ παῖδας .
ἄσκει τῶν περὶ τὸ σῶμα γυμνασίων μὴ τὰ πρὸς τὴν ῥώμην ἀλλὰ τὰ πρὸς τὴν ὑγίειαν ·
τούτου δ ἂν ἐπιτύχοις , εἰ λήγοις τῶν πόνων ἔτι πονεῖν δυνάμενος .
μή τε γέλωτα προπετῆ στέργε , μή τε λόγον μετὰ θράσους ἀποδέχου ·
τὸ μὲν γὰρ ἀνόητον , τὸ δὲ μανικόν 0 1 .
ἃ ποιεῖν αἰσχρόν , ταῦτα νόμιζε μη δὲ λέγειν εἶναι καλόν 0 .
ἔθιζε σεαυτὸν εἶναι μὴ σκυθρωπὸν ἀλλὰ σύννουν ·
δι ἐκεῖνο μὲν γὰρ αὐθάδης , διὰ δὲ τοῦτο φρόνιμος εἶναι δόξεις 0 .
ἡγοῦ μάλιστα σεαυτῷ πρέπειν κόσμον , αἰσχύνην δικαιοσύνην σωφροσύνην ·
τούτοις γὰρ ἅπασι δοκεῖ κρατεῖσθαι τὸ τῶν νεωτέρων ἦθος .
μηδέποτε μηδὲν αἰσχρὸν ποιήσας ἔλπιζε λήσειν ·
καὶ γὰρ ἂν τοὺς ἄλλους λάθῃς , σεαυτῷ συνειδήσεις .
τοὺς μὲν θεοὺς φοβοῦ , τοὺς δὲ γονεῖς τίμα , τοὺς δὲ φίλους αἰσχύνου , τοῖς δὲ νόμοις πείθου .
τὰς ἡδονὰς θήρευε τὰς μετὰ δόξης ·
τέρψις γὰρ σὺν τῷ καλῷ μὲν ἄριστον , ἄνευ δὲ τούτου κάκιστον 0 1 .
εὐλαβοῦ τὰς διαβολάς , κ ἂν ψευδεῖς ὦσιν ·
οἱ γὰρ πολλοὶ τὴν μὲν ἀλήθειαν ἀγνοοῦσι , πρὸς δὲ τὴν δόξαν ἀποβλέπουσιν .
ἅπαντα δόκει ποιεῖν ὡς μηδένα λήσων ·
καὶ γὰρ ἃ παραυτίκα κρύψῃς , ὕστερον ὀφθήσει .
μάλιστα δ ἂν εὐδοκιμοίης , εἰ φαίνοιο ταῦτα μὴ πράττων , ἃ τοῖς ἄλλοις ἂν πράττουσιν ἐπιτιμῴης .
ἐὰν ᾖς φιλομαθής , ἔσει πολυμαθής .
ἃ μὲν ἐπίστασαι , ταῦτα διαφύλαττε ταῖς μελέταις , ἃ δὲ μὴ μεμάθηκας , προσλάμβανε ταῖς ἐπιστήμαις ·
ὁμοίως γὰρ αἰσχρὸν ἀκούσαντα χρήσιμον λόγον μὴ μαθεῖν καὶ διδόμενόν τι ἀγαθὸν παρὰ τῶν φίλων μὴ λαβεῖν 0 .
κατανάλισκε τὴν ἐν τῷ βίῳ σχολὴν εἰς τὴν τῶν λόγων φιληκοΐαν ·
οὕτω γὰρ τὰ τοῖς ἄλλοις χαλεπῶς εὑρημένα συμβήσεταί σοι ῥᾳδίως μανθάνειν .
ἡγοῦ τῶν ἀκουσμάτων πολλὰ πολλῶν εἶναι χρημάτων κρείττω ·
τὰ μὲν γὰρ ταχέως ἀπολείπει , τὰ δὲ πάντα τὸν χρόνον παραμένει ·
σοφία γὰρ μόνον τῶν κτημάτων ἀθάνατον 0 .
μὴ κατόκνει μακρὰν ὁδὸν πορεύεσθαι πρὸς τοὺς διδάσκειν τι χρήσιμον ἐπαγγελλομένους ·
αἰσχρὸν γὰρ τοὺς μὲν ἐμπόρους τηλικαῦτα πελάγη διαπερᾶν ἕνεκα τοῦ πλείω ποιῆσαι τὴν ὑπάρχουσαν οὐσίαν , τοὺς δὲ νεωτέρους μη δὲ τὰς κατὰ γῆν πορείας ὑπομένειν ἐπὶ τῷ βελτίω καταστῆσαι τὴν αὑτῶν διάνοιαν 0 .
τῷ μὲν τρόπῳ γίγνου φιλοπροσήγορος , τῷ δὲ λόγῳ εὐπροσήγορος 0 .
ἔστι δὲ φιλοπροσηγορίας μὲν τὸ προσφωνεῖν τοὺς ἀπαντῶντας , εὐπροσηγορίας δὲ τὸ τοῖς λόγοις αὐτοῖς οἰκείως ἐντυγχάνειν .
ἡδέως μὲν ἔχε πρὸς ἅπαντας , χρῶ δὲ τοῖς βελτίστοις ·
οὕτω γὰρ τοῖς μὲν οὐκ ἀπεχθὴς ἔσει , τοῖς δὲ φίλος γενήσει .
τὰς ἐντεύξεις μὴ ποιοῦ πυκνὰς τοῖς αὐτοῖς , μη δὲ μακρὰς περὶ τῶν αὐτῶν ·
πλησμονὴ γὰρ ἁπάντων 0 .
γύμναζε σεαυτὸν πόνοις ἑκουσίοις , ὅπως ἂν δύνῃ καὶ τοὺς ἀκουσίους ὑπομένειν .
ὑφ ὧν κρατεῖσθαι τὴν ψυχὴν αἰσχρόν , τούτων ἐγκράτειαν ἄσκει πάντων , κέρδους , ὀργῆς , ἡδονῆς , λύπης 0 .
ἔσει δὲ τοιοῦτος , ἐὰν κέρδη μὲν εἶναι νομίζῃς δι ὧν εὐδοκιμήσεις ἀλλὰ μὴ δι ὧν εὐπορήσεις , τῇ δὲ ὀργῇ παραπλησίως ἔχῃς πρὸς τοὺς ἁμαρτάνοντας ὥσπερ ἂν πρὸς ἑαυτὸν ἁμαρτάνοντα καὶ τοὺς ἄλλους ἔχειν ἀξιώσειας , ἐν δὲ τοῖς τερπνοῖς , ἐὰν αἰσχρὸν ὑπολάβῃς τῶν μὲν οἰκετῶν ἄρχειν ταῖς δ ἡδοναῖς δουλεύειν , ἐν δὲ τοῖς πονηροῖς , ἐὰν τὰς τῶν ἄλλων ἀτυχίας ἐπιβλέπῃς καὶ αὑτὸν ὡς ἄνθρωπος ὢν ὑπομιμνήσκῃς 0 1 .
μᾶλλον τήρει τὰς τῶν λόγων ἢ τὰς τῶν χρημάτων παρακαταθήκας 0 ·
δεῖ γὰρ τοὺς ἀγαθοὺς ἄνδρας τρόπον ὅρκου πιστότερον φαίνεσθαι παρεχομένους .
προσήκειν ἡγοῦ τοῖς πονηροῖς ἀπιστεῖν , ὥσπερ τοῖς χρηστοῖς πιστεύειν 0 .
περὶ τῶν ἀπορρήτων μηδενὶ λέγε , πλὴν ἐὰν ὁμοίως συμφέρῃ τὰς πράξεις σιωπᾶσθαι σοί τε τῷ λέγοντι κ ἀκείνοις τοῖς ἀκούουσιν .
ὅρκον ἐπακτὸν προσδέχου διὰ δύο προφάσεις , ἢ σεαυτὸν αἰτίας αἰσχρᾶς ἀπολύων , ἢ φίλους ἐκ μεγάλων κινδύνων διασώζων .
ἕνεκα δὲ χρημάτων μηδένα θεῶν ὀμόσῃς , μη δ ἂν εὐορκεῖν μέλλῃς ·
δόξεις γὰρ τοῖς μὲν ἐπιορκεῖν , τοῖς δὲ φιλοχρημάτως ἔχειν .
μηδένα φίλον ποιοῦ , πρὶν ἂν ἐξετάσῃς πῶς κέχρηται τοῖς πρότερον φίλοις ·
ἔλπιζε γὰρ αὐτὸν καὶ περὶ σὲ γενέσθαι τοιοῦτον , οἷος καὶ περὶ ἐκείνους γέγονε .
βραδέως μὲν φίλος γίγνου , γενόμενος δὲ πειρῶ διαμένειν ·
ὁμοίως γὰρ αἰσχρὸν μηδένα φίλον ἔχειν καὶ πολλοὺς ἑταίρους μεταλλάττειν 0 .
μή τε μετὰ βλάβης πειρῶ τῶν φίλων , μή τ ἄπειρος εἶναι τῶν ἑταίρων θέλε .
τοῦτο δὲ ποιήσεις , ἐὰν μὴ δεόμενος τὸ δεῖσθαι προσποιῇ .
περὶ τῶν ῥητῶν ὡς ἀπορρήτων ἀνακοινοῦ ·
μὴ τυχὼν μὲν γὰρ οὐδὲν βλαβήσει , τυχὼν δὲ μᾶλλον αὐτῶν τὸν τρόπον ἐπιστήσει .
δοκίμαζε τοὺς φίλους ἔκ τε τῆς περὶ τὸν βίον ἀτυχίας καὶ τῆς ἐν τοῖς κινδύνοις κοινωνίας ·
τὸ μὲν γὰρ χρυσίον ἐν τῷ πυρὶ βασανίζομεν , τοὺς δὲ φίλους ἐν ταῖς ἀτυχίαις διαγιγνώσκομεν .
οὕτως ἄριστα χρήσει τοῖς φίλοις , ἐὰν μὴ προσμένῃς τὰς παρ ἐκείνων δεήσεις , ἀλλ αὐτεπάγγελτος αὐτοῖς ἐν τοῖς καιροῖς βοηθῇς .
ὁμοίως αἰσχρὸν εἶναι νόμιζε τῶν ἐχθρῶν νικᾶσθαι ταῖς κακοποιίαις καὶ τῶν φίλων ἡττᾶσθαι ταῖς εὐεργεσίαις .
ἀποδέχου τῶν ἑταίρων μὴ μόνον τοὺς ἐπὶ τοῖς κακοῖς δυσχεραίνοντας , ἀλλὰ καὶ τοὺς ἐπὶ τοῖς ἀγαθοῖς μὴ φθονοῦντας ·
πολλοὶ γὰρ ἀτυχοῦσι μὲν τοῖς φίλοις συνάχθονται , καλῶς δὲ πράττουσι φθονοῦσι .
τῶν ἀπόντων φίλων μέμνησο πρὸς τοὺς παρόντας , ἵνα δοκῇς μη δὲ τούτων ἀπόντων ὀλιγωρεῖν .
εἶναι βούλου τὰ περὶ τὴν ἐσθῆτα φιλόκαλος , ἀλλὰ μὴ καλλωπιστής .
ἔστι δὲ φιλοκάλου μὲν τὸ μεγαλοπρεπές , καλλωπιστοῦ δὲ τὸ περίεργον 0 .
ἀγάπα τῶν ὑπαρχόντων ἀγαθῶν μὴ τὴν ὑπερβάλλουσαν κτῆσιν ἀλλὰ τὴν μετρίαν ἀπόλαυσιν .
καταφρόνει τῶν περὶ τὸν πλοῦτον σπουδαζόντων μέν , χρῆσθαι δὲ τοῖς ὑπάρχουσι μὴ δυναμένων ·
παραπλήσιον γὰρ οἱ τοιοῦτοι πάσχουσιν , ὥσπερ ἂν εἴ τις ἵππον κτήσαιτο καλὸν κακῶς ἱππεύειν ἐπιστάμενος 0 .
πειρῶ τὸν πλοῦτον χρήματα καὶ κτήματα κατασκευάζειν .
ἔστι δὲ χρήματα μὲν τοῖς ἀπολαύειν ἐπισταμένοις , κτήματα δὲ τοῖς κτᾶσθαι δυναμένοις 0 .
τίμα τὴν ὑπάρχουσαν οὐσίαν δυοῖν ἕνεκεν , τοῦ τε ζημίαν μεγάλην ἐκτῖσαι δύνασθαι , καὶ τοῦ φίλῳ σπουδαίῳ δυστυχοῦντι βοηθῆσαι ·
πρὸς δὲ τὸν ἄλλον βίον μηδὲν ὑπερβαλλόντως ἀλλὰ μετρίως αὐτὴν ἀγάπα .
στέργε μὲν τὰ παρόντα , ζήτει δὲ τὰ βελτίω .
μηδενὶ συμφορὰν ὀνειδίσῃς ·
κοινὴ γὰρ ἡ τύχη καὶ τὸ μέλλον ἀόρατον 0 .
τοὺς ἀγαθοὺς εὖ ποίει ·
καλὸς γὰρ θησαυρὸς παρ ἀνδρὶ σπουδαίῳ χάρις ὀφειλομένη .
τοὺς κακοὺς εὖ ποιῶν ὅμοια πείσει τοῖς τὰς ἀλλοτρίας κύνας σιτίζουσιν ·
ἐκεῖναί τε γὰρ τοὺς διδόντας ὥσπερ τοὺς τυχόντας ὑλακτοῦσιν , οἵ τε κακοὶ τοὺς ὠφελοῦντας ὥσπερ τοὺς βλάπτοντας ἀδικοῦσι 0 1 .
μίσει τοὺς κολακεύοντας ὥσπερ τοὺς ἐξαπατῶντας 0 ·
ἀμφότεροι γὰρ πιστευθέντες τοὺς πιστεύσαντας ἀδικοῦσιν .
ἐὰν ἀποδέχῃ τῶν φίλων τοὺς πρὸς τὸ φαυλότατον χαριζομένους , οὐχ ἕξεις ἐν τῷ βίῳ τοὺς πρὸς τὸ βέλτιστον ἀπεχθανομένους .
γίγνου πρὸς τοὺς πλησιάζοντας ὁμιλητικός , ἀλλὰ μὴ σεμνός ·
τὸν μὲν γὰρ τῶν ὑπεροπτικῶν ὄγκον μόλις ἂν οἱ δοῦλοι καρτερήσειαν , τὸν δὲ τῶν ὁμιλητικῶν τρόπον ἅπαντες ἡδέως ὑποφέρουσιν .
ὁμιλητικὸς δ ἔσει μὴ δύσερις ὢν μη δὲ δυσάρεστος μη δὲ πρὸς πάντας φιλόνικος , μη δὲ πρὸς τὰς τῶν πλησιαζόντων ὀργὰς τραχέως ἀπαντῶν , μη δ ἂν ἀδίκως ὀργιζόμενοι τυγχάνωσιν , ἀλλὰ θυμουμένοις μὲν αὐτοῖς εἴκων , πεπαυμένοις δὲ τῆς ὀργῆς ἐπιπλήττων 0 1 ·
μη δὲ παρὰ τὰ γελοῖα σπουδάζων , μη δὲ παρὰ τὰ σπουδαῖα τοῖς γελοίοις χαίρων  τὸ γὰρ ἄκαιρον πανταχοῦ λυπηρόν  0 ·
μη δὲ τὰς χάριτας ἀχαρίστως χαριζόμενος , ὅπερ πάσχουσιν οἱ πολλοί , ποιοῦντες μέν , ἀηδῶς δὲ τοῖς φίλοις ὑπουργοῦντες ·
μη δὲ φιλαίτιος ὤν , βαρὺ γάρ , μη δὲ φιλεπιτιμητής , παροξυντικὸν γάρ 0 .
μάλιστα μὲν εὐλαβοῦ τὰς ἐν τοῖς πότοις συνουσίας ·
ἐὰν δέ ποτέ σοι συμπέσῃ καιρός , ἐξανίστασο πρὸ μέθης .
ὅταν γὰρ ὁ νοῦς ὑπὸ οἴνου διαφθαρῇ , τ αὐτὰ πάσχει τοῖς ἅρμασι τοῖς τοὺς ἡνιόχους ἀποβαλοῦσιν ·
ἐκεῖνά τε γὰρ ἀτάκτως φέρεται διαμαρτόντα τῶν εὐθυνούντων , ἥ τε ψυχὴ πολλὰ σφάλλεται διαφθαρείσης τῆς διανοίας .
ἀθάνατα μὲν φρόνει τῷ μεγαλόψυχος εἶναι , θνητὰ δὲ τῷ συμμέτρως τῶν ὑπαρχόντων ἀπολαύειν 0 .
ἡγοῦ τὴν παιδείαν τοσούτῳ μεῖζον ἀγαθὸν εἶναι τῆς ἀπαιδευσίας , ὅσῳ τὰ μὲν ἄλλα μοχθηρὰ πάντες κερδαίνοντες πράττουσιν , αὕτη δὲ μόνη καὶ προσεζημίωσε τοὺς ἔχοντας ·
πολλάκις γάρ , ὧν τοῖς λόγοις ἐλύπησαν , τούτων τοῖς ἔργοις τὴν τιμωρίαν ἔδοσαν .
οὓς ἂν βούλῃ ποιήσασθαι φίλους , ἀγαθόν τι λέγε περὶ αὐτῶν πρὸς τοὺς ἀπαγγέλλοντας ·
ἀρχὴ γὰρ φιλίας μὲν ἔπαινος , ἔχθρας δὲ ψόγος 0 1 .
βουλευόμενος παραδείγματα ποιοῦ τὰ παρεληλυθότα τῶν μελλόντων ·
τὸ γὰρ ἀφανὲς ἐκ τοῦ φανεροῦ ταχίστην ἔχει τὴν διάγνωσιν .
βουλεύου μὲν βραδέως , ἐπιτέλει δὲ ταχέως τὰ δόξαντα .
ἡγοῦ κράτιστον εἶναι παρὰ μὲν τῶν θεῶν εὐτυχίαν , παρὰ δ ἡμῶν αὐτῶν εὐβουλίαν 0 .
περὶ ὧν ἂν αἰσχύνῃ παρρησιάσασθαι , βούλῃ δέ τισι τῶν φίλων ἀνακοινώσασθαι , χρῶ τοῖς λόγοις ὡς περὶ ἀλλοτρίου τοῦ πράγματος 0 ·
οὕτω γὰρ τὴν ἐκείνων τε γνῶσιν αἰσθήσει , καὶ σεαυτὸν οὐ καταφανῆ ποιήσεις .
ὅταν ὑπὲρ σεαυτοῦ μέλλῃς τινὶ συμβούλῳ χρῆσθαι , σκόπει πρῶτον πῶς τὰ ἑαυτοῦ διῴκησεν ·
ὁ γὰρ κακῶς διανοηθεὶς περὶ τῶν οἰκείων οὐδέποτε καλῶς βουλεύσεται περὶ τῶν ἀλλοτρίων .
οὕτω δ ἂν μάλιστα βουλεύεσθαι παροξυνθείης , εἰ τὰς συμφορὰς τὰς ἐκ τῆς ἀβουλίας ἐπιβλέψειας ·
καὶ γὰρ τῆς ὑγιείας πλείστην ἐπιμέλειαν ἔχομεν , ὅταν τὰς λύπας τὰς ἐκ τῆς ἀρρωστίας ἀναμνησθῶμεν .
μιμοῦ τὰ τῶν βασιλέων ἤθη καὶ δίωκε τὰ ἐκείνων ἐπιτηδεύματα ·
δόξεις γὰρ αὐτοὺς ἀποδέχεσθαι καὶ ζηλοῦν , ὥστε σοι συμβήσεται παρά τε τῷ πλήθει μᾶλλον εὐδοκιμεῖν καὶ τὴν παρ ἐκείνων εὔνοιαν βεβαιοτέραν ἔχειν .
πείθου μὲν καὶ τοῖς νόμοις τοῖς ὑπὸ τῶν βασιλέων κειμένοις , ἰσχυρότατον μέντοι νόμον ἡγοῦ τὸν ἐκείνων τρόπον .
ὥσπερ γὰρ τὸν ἐν δημοκρατίᾳ πολιτευόμενον τὸ πλῆθος δεῖ θεραπεύειν , οὕτω καὶ τὸν ἐν μοναρχίᾳ κατοικοῦντα τὸν βασιλέα προσήκει θαυμάζειν .
εἰς ἀρχὴν κατασταθεὶς μηδενὶ χρῶ πονηρῷ πρὸς τὰς διοικήσεις 0 ·
ὧν γὰρ ἂν ἐκεῖνος ἁμάρτῃ , σοὶ τὰς αἰτίας ἀναθήσουσιν .
ἐκ τῶν κοινῶν ἐπιμελειῶν ἀπαλλάττου μὴ πλουσιώτερος ἀλλ ἐνδοξότερος ·
πολλῶν γὰρ χρημάτων κρείττων ὁ παρὰ τοῦ πλήθους ἔπαινος 0 .
μηδενὶ πονηρῷ πράγματι μή τε παρίστασο μή τε συνηγόρει ·
δόξεις γὰρ καὶ αὐτὸς τοιαῦτα πράττειν , οἷά περ ἂν τοῖς ἄλλοις πράττουσι βοηθῇς .
παρασκεύαζε σεαυτὸν πλεονεκτεῖν μὲν δύνασθαι , ἀνέχου δὲ τὸ ἴσον ἔχων , ἵνα δοκῇς ὀρέγεσθαι τῆς δικαιοσύνης μὴ δι ἀσθένειαν ἀλλὰ δι ἐπιείκειαν .
μᾶλλον ἀποδέχου δικαίαν πενίαν ἢ πλοῦτον ἄδικον 0 ·
τοσούτῳ γὰρ κρείττων δικαιοσύνη χρημάτων , ὅσῳ τὰ μὲν ζῶντας μόνον ὠφελεῖ , τὸ δὲ καὶ τελευτήσασι δόξαν παρασκευάζει , κ ἀκείνων μὲν τοῖς φαύλοις μέτεστι , τούτου δὲ τοῖς μοχθηροῖς ἀδύνατον μεταλαβεῖν 0 .
μηδένα ζήλου τῶν ἐξ ἀδικίας κερδαινόντων , ἀλλὰ μᾶλλον ἀποδέχου τοὺς μετὰ δικαιοσύνης ζημιωθέντας ·
οἱ γὰρ δίκαιοι τῶν ἀδίκων εἰ μηδὲν ἄλλο πλεονεκτοῦσιν , ἀλλ οὖν ἐλπίσι γε σπουδαίαις ὑπερέχουσιν .
πάντων μὲν ἐπιμελοῦ τῶν περὶ τὸν βίον , μάλιστα δὲ τὴν σαυτοῦ φρόνησιν ἄσκει ·
μέγιστον γὰρ ἐν ἐλαχίστῳ νοῦς ἀγαθὸς ἐν ἀνθρώπου σώματι 0 .
πειρῶ τῷ μὲν σώματι εἶναι φιλόπονος , τῇ δὲ ψυχῇ φιλόσοφος , ἵνα τῷ μὲν ἐπιτελεῖν δύνῃ τὰ δόξαντα , τῇ δὲ προορᾶν ἐπίστῃ τὰ συμφέροντα 0 .
πᾶν ὅ τι ἂν μέλλῃς ἐρεῖν , πρότερον ἐπισκόπει τῇ γνώμῃ ·
πολλοῖς γὰρ ἡ γλῶττα προτρέχει τῆς διανοίας .
δύο ποιοῦ καιροὺς τοῦ λέγειν , ἢ περὶ ὧν οἶσθα σαφῶς , ἢ περὶ ὧν ἀναγκαῖον εἰπεῖν 0 1 .
ἐν τούτοις γὰρ μόνοις ὁ λόγος τῆς σιγῆς κρείττων , ἐν δὲ τοῖς ἄλλοις ἄμεινον σιγᾶν ἢ λέγειν 0 1 .
νόμιζε μηδὲν εἶναι τῶν ἀνθρωπίνων βέβαιον ·
οὕτω γὰρ οὔ τ εὐτυχῶν ἔσει περιχαρὴς οὔ τε δυστυχῶν περίλυπος .
χαῖρε μὲν ἐπὶ τοῖς συμβαίνουσι τῶν ἀγαθῶν , λυποῦ δὲ μετρίως ἐπὶ τοῖς γιγνομένοις τῶν κακῶν , γίγνου δὲ τοῖς ἄλλοις μη δ ἐν ἑτέροις ὢν κατάδηλος ·
ἄτοπον γὰρ τὴν μὲν οὐσίαν ἐν ταῖς οἰκίαις ἀποκρύπτειν , τὴν δὲ διάνοιαν φανερὰν ἔχοντα περιπατεῖν 0 .
μᾶλλον εὐλαβοῦ ψόγον ἢ κίνδυνον ·
δεῖ γὰρ εἶναι φοβερὰν τοῖς μὲν φαύλοις τὴν τοῦ βίου τελευτήν , τοῖς δὲ σπουδαίοις τὴν ἐν τῷ ζῆν ἀδοξίαν 0 .
μάλιστα μὲν πειρῶ ζῆν κατὰ τὴν ἀσφάλειαν ·
ἐὰν δέ ποτέ σοι συμβῇ κινδυνεύειν , ζήτει τὴν ἐκ τοῦ πολέμου σωτηρίαν μετὰ καλῆς δόξης , ἀλλὰ μὴ μετ αἰσχρᾶς φήμης ·
τὸ μὲν γὰρ τελευτῆσαι πάντων ἡ πεπρωμένη κατέκρινε , τὸ δὲ καλῶς ἀποθανεῖν ἴδιον τοῖς σπουδαίοις ἀπένειμεν .
καὶ μὴ θαυμάσῃς εἰ πολλὰ τῶν εἰρημένων οὐ πρέπει σοι πρὸς τὴν νῦν παροῦσαν ἡλικίαν .
οὐ δὲ γὰρ ἐμὲ τοῦτο διέλαθεν ·
ἀλλὰ προειλόμην διὰ τῆς αὐτῆς πραγματείας ἅμα τοῦ τε παρόντος βίου συμβουλίαν ἐξενεγκεῖν καὶ τοῦ μέλλοντος χρόνου παράγγελμα καταλιπεῖν .
τὴν μὲν γὰρ τούτων χρείαν ῥᾳδίως εἰδήσεις , τὸν δὲ μετ εὐνοίας συμβουλεύοντα χαλεπῶς εὑρήσεις .
ὅπως οὖν μὴ παρ ἑτέρου τὰ λοιπὰ ζητῇς , ἀλλ ἐντεῦθεν ὥσπερ ἐκ ταμιείου προφέρῃς , ᾠήθην δεῖν μηδὲν παραλιπεῖν ὧν ἔχω σοι συμβουλεύειν .
πολλὴν δ ἂν τοῖς θεοῖς χάριν σχοίην , εἰ μὴ διαμάρτοιμι τῆς δόξης ἧς ἔχων περὶ σοῦ τυγχάνω .
τῶν μὲν γὰρ ἄλλων τοὺς πλείστους εὑρήσομεν , ὥσπερ τῶν σιτίων τοῖς ἡδίστοις μᾶλλον ἢ τοῖς ὑγιεινοτάτοις χαίροντας , οὕτω καὶ τῶν φίλων τοῖς συνεξαμαρτάνουσι πλησιάζοντας , ἀλλ οὐ τοῖς νουθετοῦσι 0 1 .
σὲ δὲ νομίζω τ οὐναντίον τούτων ἐγνωκέναι , τεκμηρίῳ χρώμενος τῇ περὶ τὴν ἄλλην παιδείαν φιλοπονία ·
τὸν γὰρ αὑτῷ τὰ βέλτιστα πράττειν ἐπιτάττοντα , τοῦτον εἰκὸς καὶ τῶν ἄλλων τοὺς ἐπὶ τὴν ἀρετὴν παρακαλοῦντας ἀποδέχεσθαι 0 .
μάλιστα δ ἂν παροξυνθείης ὀρέγεσθαι τῶν καλῶν ἔργων , εἰ καταμάθοις ὅτι καὶ τὰς ἡδονὰς ἐκ τούτων μάλιστα γνησίως ἔχομεν .
ἐν μὲν γὰρ τῷ ῥᾳθυμεῖν καὶ τὰς πλησμονὰς ἀγαπᾶν εὐθὺς αἱ λῦπαι ταῖς ἡδοναῖς παραπεπήγασι , τὸ δὲ περὶ τὴν ἀρετὴν φιλοπονεῖν καὶ σωφρόνως τὸν αὑτοῦ βίον οἰκονομεῖν ἀεὶ τὰς τέρψεις εἰλικρινεῖς καὶ βεβαιοτέρας ἀποδίδωσι ·
κ ἀκεῖ μὲν πρότερον ἡσθέντες ὕστερον ἐλυπήθημεν , ἐνταῦθα δὲ μετὰ τὰς λύπας τὰς ἡδονὰς ἔχομεν .
ἐν πᾶσι δὲ τοῖς ἔργοις οὐχ οὕτω τῆς ἀρχῆς μνημονεύομεν , ὡς τῆς τελευτῆς αἴσθησιν λαμβάνομεν ·
τὰ γὰρ πλεῖστα τῶν περὶ τὸν βίον οὐ δι αὐτὰ τὰ πράγματα ποιοῦμεν , ἀλλὰ τῶν ἀποβαινόντων ἕνεκεν διαπονοῦμεν .
ἐνθυμοῦ δ ὅτι τοῖς μὲν φαύλοις ἐνδέχεται τὰ τυχόντα πράττειν ·
εὐθὺς γὰρ τοῦ βίου τοιαύτην πεποίηνται τὴν ὑπόθεσιν ·
τοῖς δὲ σπουδαίοις οὐχ οἷόν τε τῆς ἀρετῆς ἀμελεῖν διὰ τὸ πολλοὺς ἔχειν τοὺς ἐπιπλήττοντας 0 .
πάντες γὰρ μισοῦσιν οὐχ οὕτω τοὺς ἐξαμαρτάνοντας ὡς τοὺς ἐπιεικεῖς μὲν φήσαντας εἶναι , μηδὲν δὲ τῶν τυχόντων διαφέροντας , εἰκότως ·
ὅπου γὰρ τοὺς τῷ λόγῳ μόνον ψευδομένους ἀποδοκιμάζομεν , ἦ πού γε τοὺς τῷ βίῳ παντὶ ἐλαττουμένους οὐ φαύλους εἶναι φήσομεν ;
δικαίως δ ἂν τοὺς τοιούτους ὑπολάβοιμεν μὴ μόνον εἰς αὑτοὺς ἁμαρτάνειν , ἀλλὰ καὶ τῆς τύχης εἶναι προδότας ·
ἡ μὲν γὰρ αὐτοῖς χρήματα καὶ δόξαν καὶ φίλους ἐνεχείρισεν , οἱ δὲ σφᾶς αὐτοὺς ἀναξίους τῆς ὑπαρχούσης εὐδαιμονίας κατέστησαν .
εἰ δὲ δεῖ θνητὸν ὄντα τῆς τῶν θεῶν στοχάσασθαι διανοίας , ἡγοῦμαι κ ἀκείνους ἐπὶ τοῖς οἰκειοτάτοις μάλιστα δηλῶσαι πῶς ἔχουσι πρὸς τοὺς φαύλους καὶ τοὺς σπουδαίους τῶν ἀνθρώπων .
ζεὺς γὰρ Ἡρακλέα καὶ Τάνταλον γεννήσας , ὡς οἱ μῦθοι λέγουσι καὶ πάντες πιστεύουσι , τὸν μὲν διὰ τὴν ἀρετὴν ἀθάνατον ἐποίησε , τὸν δὲ διὰ τὴν κακίαν ταῖς μεγίσταις τιμωρίαις ἐκόλασεν .
οἷς δεῖ παραδείγμασι χρωμένους ὀρέγεσθαι τῆς καλοκαγαθίας , καὶ μὴ μόνον τοῖς ὑφ ἡμῶν εἰρημένοις ἐμμένειν , ἀλλὰ καὶ τῶν ποιητῶν τὰ βέλτιστα μανθάνειν , καὶ τῶν ἄλλων σοφιστῶν , εἴ τι χρήσιμον εἰρήκασιν , ἀναγιγνώσκειν .
ὥσπερ γὰρ τὴν μέλιτταν ὁρῶμεν ἐφ ἅπαντα μὲν τὰ βλαστήματα καθιζάνουσαν , οὕτω δεῖ καὶ τοὺς παιδείας ὀρεγομένους μηδενὸς μὲν ἀπείρως ἔχειν , πανταχόθεν δὲ τὰ χρήσιμα συλλέγειν .
μόλις γὰρ ἄν τις ἐκ ταύτης τῆς ἐπιμελείας τὰς τῆς φύσεως ἁμαρτίας ἐπικρατήσειεν .
εἰ πάντες ἤθελον οἱ παιδεύειν ἐπιχειροῦντες ἀληθῆ λέγειν , καὶ μὴ μείζους ποιεῖσθαι τὰς ὑποσχέσεις ὧν ἔμελλον ἐπιτελεῖν , οὐκ ἂν κακῶς ἤκουον ὑπὸ τῶν ἰδιωτῶν ·
νῦν δ οἱ τολμῶντες λίαν ἀπερισκέπτως ἀλαζονεύεσθαι πεποιήκασιν ὥστε δοκεῖν ἄμεινον βουλεύεσθαι τοὺς ῥᾳθυμεῖν αἱρουμένους τῶν περὶ τὴν φιλοσοφίαν διατριβόντων .
τίς γὰρ οὐκ ἃν μισήσειεν ἅμα καὶ καταφρονήσειε πρῶτον μὲν τῶν περὶ τὰς ἔριδας διατριβόντων , οἳ προσποιοῦνται μὲν τὴν ἀλήθειαν ζητεῖν , εὐθὺς δ ἐν ἀρχῇ τῶν ἐπαγγελμάτων ψευδῆ λέγειν ἐπιχειροῦσιν ;
οἶμαι γὰρ ἅπασιν εἶναι φανερὸν ὅτι τὰ μέλλοντα προγιγνώσκειν οὐ τῆς ἡμετέρας φύσεώς ἐστιν , ἀλλὰ τοσοῦτον ἀπέχομεν ταύτης τῆς φρονήσεως , ὥσθ Ὅμηρος ὁ μεγίστην ἐπὶ σοφίᾳ δόξαν εἰληφὼς καὶ τοὺς θεοὺς πεποίηκεν ἔστιν ὅτε βουλευομένους ὑπὲρ αὐτῶν , οὐ τὴν ἐκείνων γνώμην εἰδώς , ἀλλ ἡμῖν ἐνδείξασθαι βουλόμενος ὅτι τοῖς ἀνθρώποις ἓν τοῦτο τῶν ἀδυνάτων ἐστίν .
οὗτοι τοίνυν εἰς τοῦτο τόλμης ἐληλύθασιν , ὥστε πειρῶνται πείθειν τοὺς νεωτέρους ὡς , ἢν αὐτοῖς πλησιάζωσιν , ἅ τε πρακτέον ἐστὶν εἴσονται καὶ διὰ ταύτης τῆς ἐπιστήμης εὐδαίμονες γενήσονται .
καὶ τηλικούτων ἀγαθῶν αὑτοὺς διδασκάλους καὶ κυρίους καταστήσαντες , οὐκ αἰσχύνονται τρεῖς ἢ τέτταρας μνᾶς ὑπὲρ τούτων αἰτοῦντες .
ἀλλ εἰ μέν τι τῶν ἄλλων κτημάτων πολλοστοῦ μέρους τῆς ἀξίας ἐπώλουν , οὐκ ἂν ἠμφεσβήτησαν ὡς εὖ φρονοῦντες τυγχάνουσι , σύμπασαν δὲ τὴν ἀρετὴν καὶ τὴν εὐδαιμονίαν οὕτως ὀλίγου τιμῶντες , ὡς νοῦν ἔχοντες διδάσκαλοι τῶν ἄλλων ἀξιοῦσι γίγνεσθαι .
καὶ λέγουσι μὲν ὡς οὐδὲν δέονται χρημάτων , ἀργυρίδιον καὶ χρυσίδιον τὸν πλοῦτον ἀποκαλοῦντες , μικροῦ δὲ κέρδους ὀρεγόμενοι μόνον οὐκ ἀθανάτους ὑπισχνοῦνται τοὺς συνόντας ποιήσειν .
ὃ δὲ πάντων καταγελαστότατον , ὅτι παρὰ μὲν ὧν δεῖ λαβεῖν αὐτούς , τούτοις μὲν ἀπιστοῦσιν , οἷς μέλλουσι τὴν δικαιοσύνην παραδώσειν , ὧν δ οὐδεπώποτε διδάσκαλοι γεγόνασι , παρὰ τούτοις τὰ παρὰ τῶν μαθητῶν μεσεγγυοῦνται , πρὸς μὲν τὴν ἀσφάλειαν εὖ βουλευόμενοι , τῷ δ ἐπαγγέλματι τ ἀναντία πράττοντες 0 .
τοὺς μὲν γὰρ ἄλλο τι παιδεύοντας προσήκει διακριβοῦσθαι περὶ τῶν διαφερόντων , οὐδὲν γὰρ κωλύει τοὺς περὶ ἕτερα δεινοὺς γενομένους μὴ χρηστοὺς εἶναι περὶ τὰ συμβόλαια ·
τοὺς δὲ τὴν ἀρετὴν καὶ τὴν σωφροσύνην ἐνεργαζομένους πῶς οὐκ ἄλογόν ἐστι μὴ τοῖς μαθηταῖς μάλιστα πιστεύειν ;
οὐ γὰρ δή που περὶ τοὺς ἄλλους ὄντες καλοὶ κ ἀγαθοὶ καὶ δίκαιοι περὶ τούτους ἐξαμαρτήσονται , δι οὓς τοιοῦτοι γεγόνασιν .
ἐπειδὰν οὖν τῶν ἰδιωτῶν τινες , ἅπαντα ταῦτα συλλογισάμενοι , κατίδωσι τοὺς τὴν σοφίαν διδάσκοντας καὶ τὴν εὐδαιμονίαν παραδιδόντας αὐτούς τε πολλῶν δεομένους καὶ τοὺς μαθητὰς μικρὸν πραττομένους , καὶ τὰς ἐναντιώσεις ἐπὶ μὲν τῶν λόγων τηροῦντας , ἐπὶ δὲ τῶν ἔργων μὴ καθορῶντας , ἔτι δὲ περὶ μὲν τῶν μελλόντων εἰδέναι προσποιουμένους , περὶ δὲ τῶν παρόντων μηδὲν τῶν δεόντων μή τ εἰπεῖν μή τε συμβουλεῦσαι δυναμένους , ἀλλὰ μᾶλλον ὁμονοοῦντας καὶ πλείω κατορθοῦντας τοὺς ταῖς δόξαις χρωμένους ἢ τοὺς τὴν ἐπιστήμην ἔχειν ἐπαγγελλομένους , εἰκότως οἶμαι καταφρονοῦσι , καὶ νομίζουσιν ἀδολεσχίαν καὶ μικρολογίαν ἀλλ οὐ τῆς ψυχῆς ἐπιμέλειαν εἶναι τὰς τοιαύτας διατριβάς 0 .
οὐ μόνον δὲ τούτοις ἀλλὰ καὶ τοῖς τοὺς πολιτικοὺς λόγους ὑπισχνουμένοις ἄξιον ἐπιτιμῆσαι καὶ γὰρ ἐκεῖνοι τῆς μὲν ἀληθείας οὐδὲν φροντίζουσιν , ἡγοῦνται δὲ τοῦτ εἶναι τὴν τέχνην , ἢν ὡς πλείστους τῇ μικρότητι τῶν μισθῶν καὶ τῷ μεγέθει τῶν ἐπαγγελμάτων προσαγάγωνται καὶ λαβεῖν τι παρ αὐτῶν δυνηθῶσιν 0 ·
οὕτω δ ἀναισθήτως αὐτοί τε διάκεινται καὶ τοὺς ἄλλους ἔχειν ὑπειλήφασιν , ὥστε χεῖρον γράφοντες τοὺς λόγους ἢ τῶν ἰδιωτῶν τινες αὐτοσχεδιάζουσιν , ὅμως ὑπισχνοῦνται τοιούτους ῥήτορας τοὺς συνόντας ποιήσειν ὥστε μηδὲν τῶν ἐνόντων ἐν τοῖς πράγμασι παραλιπεῖν 0 .
καὶ ταύτης τῆς δυνάμεως οὐδὲν οὔ τε ταῖς ἐμπειρίαις οὔ τε τῇ φύσει τῇ τοῦ μαθητοῦ μεταδιδόασιν , ἀλλά φασιν ὁμοίως τὴν τῶν λόγων ἐπιστήμην ὥσπερ τὴν τῶν γραμμάτων παραδώσειν , ὡς μὲν ἔχει τούτων ἑκάτερον , οὐκ ἐξετάσαντες , οἰόμενοι δὲ διὰ τὰς ὑπερβολὰς τῶν ἐπαγγελμάτων αὐτοί τε θαυμασθήσεσθαι καὶ τὴν παίδευσιν τὴν τῶν λόγων πλέονος ἀξίαν δόξειν εἶναι , κακῶς εἰδότες ὅτι μεγάλας ποιοῦσι τὰς τέχνας οὐχ οἱ τολμῶντες ἀλαζονεύεσθαι περὶ αὐτῶν , ἀλλ οἵτινες ἄν , ὅσον ἔνεστιν ἐν ἑκάστῃ , τοῦτ ἐξευρεῖν δυνηθῶσιν .
ἐγὼ δὲ πρὸ πολλῶν μὲν ἂν χρημάτων ἐτιμησάμην τηλικοῦτον δύνασθαι τὴν φιλοσοφίαν , ὅσον οὗτοι λέγουσιν , ἴσως γὰρ οὐκ ἂν ἡμεῖς πλεῖστον ἀπελείφθημεν , οὐ δ ἂν ἐλάχιστον μέρος ἀπελαύσαμεν αὐτῆς ·
ἐπειδὴ δ οὐχ οὕτως ἔχει , βουλοίμην ἂν παύσασθαι τοὺς φλυαροῦντας ·